पीट द कैट
खुशहाल बन्दा
ख़ुशी तुम्हें वो दिलाएगा
है उसकी अपनी स्टाइल मस्ती में वो रहता
पीट द कैट
है अपना कैट
जाने वो हर बात
पीट द कैट
पीट - एक खुशमिज़ाज बिल्ली
टू कूल फॉर स्कूल
सलाम, कैट्स और किटन्स। मेरा नाम नेविल है।
मैं इस इलाके में गिटार सिखाता हूँ।
और आज हम मेरे पसंदीदा छात्र से मिलने जा रहे हैं।
पीट द कैट।
वह रहा पीट द कैट का घर।
और इस वक्त, वह ऊपर स्कूल के लिए तैयार हो रहा है।
क्योंकि आज, ख़ैर, आज है पिक्चर डे।
और बेचारे पीट को सबसे मस्त पोशाक चुनने में दिक्कत आ रही थी।
पीट को लगा कि उसकी नीली कमीज़ काफ़ी मस्त है।
उस रंग का नाम भी "कूल ब्लू" था।
पर क्या वह इतना मस्त था?
तो पीट ने कई कपड़े पहनकर देखे।
कुछ आरामदायक थे, कुछ रंगबिरंगे थे,
और यह वाला बीच पर पहनकर जाने के लायक था।
पर क्या वे मस्त थे?
पीट को लगने लगा कि शायद उसे मस्त दिखना आता ही नहीं है।
पीट के लिए अच्छा यह था कि, वह किसी ऐसे को जानता था जो मस्त चीज़ों का जानकार था।
उसका भाई, बॉब!
जैसा मैंने कहा, बॉब को मस्त चीज़ों की बहुत जानकारी थी।
ऐ, छोटे, क्या चल रहा है? पिक्चर डे के लिए सज गए?
मैं समझ गया।
तुम मस्त दिखने में मेरी मदद चाहते हो। है न?
चलो देखते हैं।
पता है क्या? तुम बढ़िया दिख रहे हो, भाई-रंगी।
तुम जानते हो कि क्या करना है!
पर पीट नहीं जानता था कि क्या करना है।
बॉब मस्त दिखने की ऐसी भाषा बोल रहा था जो पीट अभी तक समझता नहीं था।
तो पीट ने अपने दोस्तों से पूछने का फ़ैसला किया।
वे उसे मस्त दिखने में मदद करेंगे, वरना मेरा नाम अतरंगी नहीं है।
जो मेरा नाम नहीं है, मैं नेविल हूं।
शायद मैं पहले ही तुम्हें बता चुका हूँ, है न?
जहाँ पीट अपने दोस्तों को ढूँढ़ रहा था,
उसने एक खिड़की में अपना बिंब देखा।
"अच्छा," उसने मन ही मन सोचा, "शायद मैं वाकई मस्त दिख रहा हूँ।"
अब जब कभी-कभी तुम अपने दोस्तों को ढूँढ़ते निकलते हो,
तो तुम्हारे दोस्त ही तुम्हें ढूँढ़ लेते हैं।
और पीट हमेशा से सोचता था कि ग्रम्पी टोड अपनी मिनी-बाइक पर मस्त लगता था।
पिक्चर डे के लिए तैयार हो, है न?
लगता है यह हमें हर साल करना पड़ेगा।
तुम मस्त दिखना चाहते हो, है न?
मानो या न मानो, मैं इसमें तुम्हारी मदद कर सकता हूँ।
मैं तब सबसे मस्त महसूस करता हूँ जब मैं अपनी मिनी-बाइक पर सवार होता हूँ,
मैं तेज़ चला सकता हूँ, मैं धीरे चला सकता हूँ,
पर मैं जैसे भी चलाऊँ, हमेशा अपना मस्त हेल्मेट पहनता हूँ।
पीट ने सोचा ग्रम्पी की बात में दम है।
हेल्मेट एक नीले बर्फ़ के गोले जितने मस्त होते हैं।
अगर तुम मेरा अतिरिक्त हेल्मेट पहनोगे, तो तुम भी बहुत मस्त दिखोगे।
हाँ, काफ़ी मस्त दिख रहे हो। तुम्हारा स्वागत है।
अब, पीट को लगा कि हेल्मेट काफ़ी हद तक मस्त है,
भले ही वह थोड़ा बड़ा था।
पीट अपनी दोस्त सैली द स्क्विरल के घर गया।
वह एक पेड़ पर रहती है।
ऐ, पीट! मैं यहाँ ऊपर हूँ!
वाह! मस्त हेल्मेट है, पीट!
तो, तुम पिक्चर डे के लिए मस्त दिखना चाहते हो न?
मुझसे यही कहना चाह रहे हो? तुम मस्त दिखना चाहते हो?
पिक्चर डे के लिए?
रुको, तुम ज़्यादा मस्त दिखना चाहते हो?
नहीं! बहुत ज़्यादा मस्त दिखना चाहते हो?
रुक जाओ!
तुम बहुत ज़्यादा सुनहरे-बंजुफल जितना शानदार-अनोखा-झक्कास मस्त दिखना चाहते हो?
मुझे उसकी तरकीब पता है! पोल्का डॉट्स वाली कमीज़।
बड़े पोल्का डॉट्स!
सबसे बड़े पोल्का डॉट्स सोचो,
और फिर उनके आकार को तिगुना कर दो!
मेरे पास ऐसी कमीज़ है... कहीं पर।
अब, वह कमीज़ कहाँ है?
यहाँ? नहीं।
मिल गई! नहीं।
यह चीज़ क्या है?
विशाल पोल्का डॉट्स वाली कमीज़!
ठीक है, इसमें एक ही डॉट बना है, पर एक डॉट भी मस्त होता है!
अब, पीट को लगा कि वह कमीज़ काफ़ी मस्त थी,
पर वह एक तबले से भी ज़्यादा कसी हुई थी!
और गिलहरियों वाला पॉलिएस्टर?
वह बिल्लियों के लिए सबसे ज़्यादा खुजली देने वाला कपड़ा था।
अच्छे दिख रहे हो, पीट!
पीट को अब भी नहीं लग रहा था कि वह पिक्चर डे लायक मस्त दिख रहा है, पर...
ऐ। तुमने वह सुना?
अरे, मैं तो पीट की दोस्त, कैली की मधुर आवाज़ कहीं भी पहचान सकता हूँ।
शायद वह ही पीट की पोशाक को छबीला बना सकेगी।
मस्त छबीला।
हाँ!
कैट गो जिओ नौ गुना
हम तुम्हे खुश कर देंगे
पीट! मैं यहाँ हूँ!
अरे! तुमने जो भी पहन रखा है उसे देखकर नहीं लगता कि सोच-समझकर पहना गया था।
पीट ने अपने आप को देखा
और उसके लिए कैली से असहमत होना बिल्कुल नामुमकिन था।
तुम पिक्चर डे के लिए मस्त दिखना चाहते हो, है न?
मुझे पता नहीं कि यह सब मस्त है कि नहीं,
पर मैं यह जानती हूँ कि मेरे ये
लाल खनकते काऊबॉय बूट बहुत मस्त हैं!
अपने माइक्रोफ़ोन के पास पहुँचने में मेरी मदद करते हैं।
तुम्हारे लिए अच्छी ख़बर, मेरे पास एक और जोड़ा है!
मस्त दिख रहे हो, पीट!
चिंता मत करो! तुम जल्द ही इन्हें पहनकर चलना सीख जाओगे!
पीट को गर्मी लग रही थी और खुजली हो रही थी, उसके कदम लड़खड़ा रहे थे,
हालांकि मैंने अपने समय में काफ़ी मतवाली चाल देखी है,
पर यह तो उससे कोसों दूर थी।
पीट, मैं कहना चाहूँगी, कि तुम कमाल दिख रहे हो।
ख़ैर, यह रही पीट की बहुत मस्त दोस्त, एमा द पिग।
यह क्यूबेक से है, कॅनडा के उत्तरी भाग से।
मैंने यह अबतक की सबसे मस्त पिक्चर डे पोशाक देखी है।
इसमें ख़ास लालित्य है, एक चटकपन है, यह बेहद ही दिलेर पोशाक है।
पर, बदकिस्मती से, इसमें कुछ तो कमी है।
मैं जानती हूँ यह किस चीज़ से और मस्त बनेगी!
यह देखने के लिए दिल थाम लो कि एमा ने क्या सोच रखा था।
वह बेहद ख़ूबसूरत था।
क्या बात है!
यह पंखों वाला दुपट्टा तुम पर कितना जँच रहा है।
तुम बेहद मस्त दिख रहे हो! ले जूर द फ़ोटोग्राफ़ीक पर मिलती हूँ!
या जैसा तुम बुलाते हो, पिक्चर डे पर!
ऐ, पीट।
बाद में मिलता हूँ, पीट।
वैसे, जीवन में,
जब आपका दोस्त, डेनिस द टर्टल भी तेज़ी से तुमसे आगे निकल जाए,
तो समझो कि फिर से सोचने का वक्त आ गया है।
पीट ने अपनी दोस्तों की सुनी, और वह जानता था कि उसके दोस्त मस्त हैं।
तो वह इतना अलबेला क्यों महसूस कर रहा था?
पीट?
बाप रे, मैंने तो तुम्हें पहचाना ही नहीं!
तुम्हें देखकर लगता है कि कोई अल्मारी तुम पर उलट गई हो!
मुझे इसमें थोड़े ग्रम्पी और एमा के अंश दिख रहे हैं,
और वे कैली के बूट हैं, और वह ज़रूर सैली की कमीज़ होगी,
पर इन सब में पीट कहाँ है?
अब उदास मत हो, मेरे दोस्त। कपड़ों की यही तो ख़ासियत होती है।
तुम कभी भी घर जाकर उन्हें बदल सकते हो।
अब, सलाह लेना अच्छी बात होती है।
पर मेरे खयाल से यह कहना सही होगा
कि पीट ने दूसरों की ज़्यादा ही सुन ली, और ख़ुद के मन की बात नहीं।
पीट?
वह हेल्मेट तुम पर बहुत बड़ा लग रहा है।
और वह कमीज़, मतलब वह "अच्छी" है, पर थोड़ी कसी और खुजलीदार लग रही है।
और ये जूते!
इनमें चल पाना बहुत मुश्किल होगा, भाई-जान।
नन्हे बिल्ले, ज़्यादा ही कोशिश कर रहे हो!
यकीन करो, भाई, पीट द कैट पहले से ही मस्त है।
तुम्हें बस एक चीज़ करनी होगी। तुम्हें अपने जैसा रहना होगा।
तुम औरो जैसे बनके खुश
ना रह पाओगे सुनो
तो खुदको भूल ही जाओगे
हा ये भी जान लो
तो जैसे हो रहो
बस वैसे ही रहो
हा जैसे हो रहो, हो, हो
बस वैसे ही रहो
पेंगविन के जैसे बने तो
तुम कभी न उड़ सको
पीट द कैट की तरह ही धूम मचाओ
इससे बेहतर कुछ न हो
तो जैसे हो रहो
बस वैसे ही रहो
हां वैसे ही रहो, हो, हो
बस वैसे ही रहो
अब तुम्हें समझ आ रहा है।
कोई और ना बनो
ऐ, अच्छे दिख रहे हो, पीट!
बहुत खूब, पीट!
कहर ढा रहे हो!
ओह, पीट! बहुत शानदार!
तो जैसे हो रहो
बस वैसे ही रहो
हा जैसे हो रहो, हो, हो
और पता है क्या? जब पीट ने "चीज़" कहा,
तो उसे पीट द कैट जितना मस्त महसूस हुआ।
जो, अगर तुम्हें अंदाज़ा न हो, काफ़ी मस्त है।
मुझे जाना होगा। अगली मुलाकात तक मस्त रहना।
और याद रहे, तो जैसे हो रहो।
बस वैसे ही रहो। काफ़ी उम्दा गाना है।
तो जैसे हो रहो
बस वैसे ही रहो
पीट एट द बीच
गुड मॉर्निंग, कैट्स और किटन्स।
आज एक बिल्ली का किस्सा सुनाने के लिए बहुत सुहानी सुबह है,
और यह किस्सा है तब का
जब पीट और उसका परिवार समुंदर किनारे दिन बिताने गए थे!
हमने कार में रखी सारी चीज़े हमारी
और सीट बेल्ट लगाए हुए
हम जा रहे है बीच
हा, हम जा रहे है बीच
के हम तो जा रहे है बीच
जा रहे है बीच
रेत में खेले पानी में तैरे
मिलकर हम चलें
हमारा बोर्ड ऊपर सनस्क्रीन लगाए
खुशीके हम गीत गाये
के हम तो जा रहे है बीच
जी, हम तो जा रहे है बीच
जा रहे बीच
हम तो जा रहे बीच
खाली है कुर्सी, सैंडल, टॉवल, चश्मे
और भी है सब चीज़ें लिए
हम झूम रहे
तो आओ हम गाते चलें
के हम तो जा रहे है बीच
हा हम तो जा रहे है बीच
जा रहे बीच
हा हम जा रहे हैं बीच
मिलके गाओ!
हम तो जा रहे हैं बीच
हम जा रहे हैं बीच
असल में, यह समुंदर किनारे कोई आम दिन नहीं था,
यह वो दिन था जब पीट का भाई, बॉब, उसे सर्फ़िंग करना सिखाने वाला था।
वाह! कितनी ऊँची लहरें हैं, है न?
उन लहरों को उछलते हुए देखो!
तुम उत्साहित हो?
आज वह दिन है जब तुम आखिरकार इन नटखट लहरों की सवारी करोगे!
तुम्हें लेने वापस आता हूँ, भाई-सिपाही!
मज़ा आएगा!
अब पीट तब से सर्फ़िंग करना सीखना चाहता था
जबसे उसने पहली बार अपने भाई को लहरों की सवारी करते देखा था।
पर अब जो वह दिन आ गया था
और उसने उन लहरों को देखा, तो पीट का मन घबरा रहा था।
पीट चलो पीट चलो
चलो चलो चलो चलो पीट चलो
पीट चलो
चलो चलो चलो चलो पीट चलो
-जान, क्या तुमने मेरी... -मैगज़ीन देखी है? सही पहचाना!
तुम्हारे लिए मोटर कैट, और मेरे लिए नई क्लॉडिया कैट्रेल का उपन्यास।
अति उत्तम, शुक्रिया!
इसमें गोलार्ध पिस्टनों, टैपेट सिरों, और मुड़ने के संकेतों के बारे में
एक बहुत बढ़िया लेख छपा है।
तुम देख सकते हो, वे आराम करने के बारे में बहुत संजीदा हैं।
रही पीट की बात? इसके विपरीत उसका हाल बेहाल है।
हाँ!
तुम पानी में जाने को तैयार हो?
तुम कब से बॉब को तुम्हें सर्फ़िग सिखाने के लिए कह रहे हो!
आओ, पीट, पानी में बहुत मज़ा आ रहा है!
इसे अभी थोड़ी ठंड लग रही है, बॉब।
यह थोड़ी गर्मी होने पर पानी में जाएगा।
बढ़िया! मैं थोड़ी देर में आता हूँ।
अब पीट की मॉम काफ़ी समझदार हैं।
उन्हें शक हो गया था कि माजरा हल्की सी सुबह की ठंडी से
कुछ बढ़कर था।
सूरज चढ़ आया था, और तापमान भी बढ़ने लगा था।
पानी गर्म होने लगा है, पीट! अपना बोर्ड लो और पानी में उतरो!
पीट वह हर हाल में सीखना चाहता था, पर अब वह झिझक रहा था।
मुझसे पूछो तो, मैं कहूँगा कि पीट उन लहरों से थोड़ा डर रहा था।
पीट अभी रेत में खेलना चाहता है, बॉब।
कोई नहीं। पर समुंदर इंतज़ार कर रहा है, भाई!
पीट, तुम सर्फ़िंग सीखने की बजाय रेत में खेलना पसंद करोगे?
पर हम जब भी समुंदर किनारे आते हैं तो तुम हर बार रेत में खेलते हो!
तुम कुछ नया नहीं करना चाहते?
यह बहुत प्यारा है, पर गर्मी होने लगी है।
पानी शांत और ठंडा लग रहा है।
पीट के पास ख़ुद को ठंडा रखने की एक बढ़िया तरकीब थी।
तुम्हें लगता है यह तुम्हें पानी में जाने से ज़्यादा ठंडा रखेगा?
ठीक है, पर याद रहे, अगर तुम सर्फ़िंग करना सीखना चाहते हो,
तुम्हें लहरों में जाना होगा!
वैसे, इसमें कोई दोराय नहीं है।
रेत में गड़ा हुआ होकर भी, पीट एक काफ़ी मस्त बिल्ला था।
उस सूरज की गर्मी को और तपतपाना था ही,
और तट का वह हिस्सा और गर्म होता जा रहा था।
क्या?
तुम एक बढ़िया, ठंडा शरबत पीना चाहोगे?
अब, हर जगह की माँओं के बारे में एक बात सच होती है।
तुम उन्हें उल्लू नहीं बना सकते।
क्या चल रहा है? तुम्हें पानी में जाना बहुत पसंद है!
तुम एक अच्छे तैराक हो, और यह ठंडा होने का बढ़िया तरीका है!
चलो, जान। हम लोग टहलकर आते हैं।
हाँ, मैं तुम्हें बताता हूँ।
पानी में जाकर पीट शिकंजी का एक बड़ा गिलास पीने से ज़्यादा तरोताज़ा महसूस करने लगा।
तुम देर क्यों कर रहे हो? तुम्हें तैरना बहुत पसंद है।
तुम्हें क्या चीज़ रोक रही है?
बात यह है कि, पीट को तैरना तो पसंद है, और वह उसमें कुशल भी है।
पर वह चीज़ जो उसे रोक रही थी? वह उनके चारों तरफ़ थी!
यह लो अपना बोर्ड, पीट!
हम यहाँ से तुम पर नज़र रखेंगे।
ठीक यहाँ से।
अच्छा, पीट। अब हम सर्फ़िंग करेंगे।
बॉब एक बेहद मस्त बिल्ला है। तो वह पीट की परेशानी भाँप गया।
तुम्हें लहरों से डर लग रहा है, छोटे भाई?
तो, पीट ने बॉब को सच बता दिया।
देखो, भले ही पीट एक अच्छा तैराक है, और उसे पानी में जाना पसंद है,
वह उन शानदार लहरों से थोड़ा डर रहा था।
ऐ, उदास मत हो, छुटंकू!
लहरें डरावनी हो सकती हैं। इसमें कोई बड़ी बात नहीं है।
मुझे डर था कि तुम अब सर्फ़िग करना नहीं चाहते हो।
तुम चाहते हो क्या?
बहुत अच्छे!
फिर मैं तुम्हें एक छोटा सा राज़ बताता हूँ।
पहले-पहले मैं भी लहरों से डरता था।
पर किसी चीज़ से डरना बंद करने का तरीका है,
उसे समझ लेना!
तुम करोगे?
तो फिर। मैं तुम्हें मिलवाना चाहूँगा
लहरों से!
पीट चलो
चलो चलो चलो च--
शाबाश, छुटंकू!
पीट? तुम खड़े हो सकते हो।
सच यह है कि, पीट थोड़ा डर गया था जब लहर ने उसे गिरा दिया था।
पर जैसा बॉब ने कहा, डरावनी चीज़ें तब इतनी डरावनी नहीं लगती,
जब तुम उन्हें जान जाते हो।
दे पंजा, नन्हे बिल्ले!
हाँ! तुम फिर से करना चाहते हो?
शाबाश, पीट!
चलो। तुम यह कर सकते हो, मेरे शेर!
चलो, पीट, चलो!
इस मस्त बिल्ले, पीट की यही तो ख़ासियत है।
उसे कोई चीज़ रोक नहीं सकती है।
चलो, पीट, चलो!
वह क्या था?
मेरा रूमाल?
पीट! पीट? बॉब?
प्यारे केकड़े, प्यारे केकड़े, चलो भी,
मेरी मैगज़ीन वापस कर दो।
पीट का आज का दिन इतना अच्छा गुज़रा,
कि उसकी माँ को उसे रोकना मुश्किल हो रहा था!
ऐ, पीट! बॉब! अब आ भी जाओ!
सूरज डूब रहा है, बच्चो!
बस थोड़ी देर और?
अच्छा, पर बस एक और लहर, ठीक है?
शुक्रिया, माँ!
शुक्रिया।
तुम्हारा स्वागत है, श्रीमान केकड़े।
हे भगवान!
तुम बहुत देर से धूप में हो।
पीट चलो
चलो चलो चलो चलो पीट चलो
बढ़िया लहर!
तुम्हारा क्या खयाल है?
डरने में कोई परेशानी नहीं है। पर सर्फ़िंग करना ज़्यादा मज़ेदार है।
बढ़िया बात कही, छोटे भाई।
मैं सूरज डूबने से पहले अपना बोर्ड ले जाकर
एक-दो लहरों पर सवार होता हूँ।
फिर मुलाकात होने तक, तुम बिल्लियाँ लहरों की सवारी करते रहना।